cyanic-selkie/wikianc huggingface dataset:
செந்தூல்
செந்தூல் மீது விமானத் தாக்குதல்
அப்படி தாக்கப்பட்ட நகரங்களில் கோலாலம்பூரின் கடைசி நகரங்களில் செந்தூலும் ஒன்றாகும். ஜப்பானியர்களால் செந்தூலில் நிர்வகிக்கப்பட்டு வந்த இரண்டு இரயில் வளாகங்கள்தான் வெடிகுண்டுத் தாக்குதல்களின் இலக்குகள். இதைத் தொடர்ந்து மலாயாவில் ஜப்பானிய ஆக்கிரமிப்பு ஒரு முடிவுக்கு வந்தது.
போர் நிறுத்தக் குறி
அவற்றின் தீர்மானங்கள் மதரீதியாகவும், உற்சாகமாகவும் அவற்றின் அணுகுமுறையிலும் இருந்தன. சமுதாயத்திற்கான தொடர்பில் கருத்துக்கணிப்புகளை நடத்தி பல்வேறு உறுதியற்ற குழுவாகவும் இணைந்து செயல்பட்டன.இருப்பினும் அதன் அறிவிப்புகள் உயர்ந்த தார்மீக தொழிலாளவர்க்கட்தின் ஆதரவை பெற தவறிவிட்டது.மேலும் தென்னாப்பிரிக்கா கூட்டனி குழுவின் உயர்ந்த பகுத்தறிவு அணுகுமுறையை விட வலுவான எதிப்பை தூண்டிவிட்டது.
செந்தூல்
செந்தூல் மீது விமானத் தாக்குதல்
செந்தூலின் தொடக்கக் கால குடியிருப்பாளர்களில் பெரும்பாலானோர் இந்தியர்கள். 1896-ஆம் ஆண்டில் பிரிட்டிஷாரால் கட்டப்பட்ட இரயில் கிடங்குகள் மற்றும் சேவைப் பணிமனைகளில் பணிபுரிந்தனர்.
போர் நிறுத்தக் குறி
குறிப்புகள்
பகுப்பு:போர் அறிவியல்
செந்தூல்
செந்தூல் நகர்ப் பகுதியில் உள்ள தமிழ்ப்பள்ளிகள்
செந்தூல் நகர்ப் பகுதியில் 3 தமிழ்ப்பள்ளிகள் உள்ளன. 666 மாணவர்கள் பயில்கிறார்கள். 72 ஆசிரியர்கள் பணியாற்றுகிறார்கள்.
வெளி இணைப்புகள்
பகுப்பு:மலேசிய நகரங்கள்‎ பகுப்பு:கோலாலம்பூர் கூட்டாட்சி நகரங்கள்
வரே மக்கள்
பகுப்பு:பிலிப்பீன்சில் உள்ள இனக்குழுக்கள்
மிர்துலா சாராபாய்
மிர்துலா சாராபாய் (Mridula Sarabhai, 6 மே 1911 – 26 அக்டோபர் 1974) என்பவர் இந்திய விடுதலைப்  போராட்டத்தில் ஈடுபட்டவர். ஆமதாபாத்தில் பிறந்த இவர் வளமான தொழில் அதிபர் குடும்பத்தைச் சேர்ந்தவர். அம்பாலால் சாராபாய், சரியா தேவி இணையருக்குப் பிறந்தவர் ஆவார். மேலும் இவர் இந்திய விண்வெளித் திட்டத்தின் தந்தை விக்கிரம் சாராபாய் இன் சகோதரி ஆவார். இவர் பள்ளிக்குப் போகாமலே இல்லத்தில் இருந்து கல்வி பயின்றார்.இருப்பினும் 1928 இல் குசராத்து வித்யாபீத்தில் சேர்ந்து இடையிலேயே கல்வியை நிறுத்திவிட்டு உப்பு சத்தியாகிரகத்தில் கலந்துகொண்டார். மகாத்மா காந்தியின் அழைப்பை அடுத்து அயல்நாட்டுப் பொருள்கள், நிறுவனங்கள் முதலியவற்றைப் புறக்கணிக்கும் போராட்டத்தில் இறங்கினார். எனவே வெளிநாட்டுக்குச் சென்று கல்வி பயிலும் வாய்ப்பை மறுத்தார்.
இந்திய விடுதலைப் போராட்டச் செயல்பாடுகள்
இளம் அகவையில் மகாத்மா காந்தியின் போராட்டத்தில் ஆர்வம் கொண்டார்.குரங்குப் படை என்ற இந்திரா காந்தி தொடங்கிய குழந்தைகளின் போராட்ட அமைப்பில் சேர்ந்தார்.1927 இல் இராஜ்கோட்டில் இளைஞர்கள் மாநாட்டில் கலந்துகொண்டார். உப்பு சத்தியாகிரகப் போராட்டக் காங்கிரசு சேவா தளத்தில் சேர்ந்தார். உப்பு சத்தியாகிரகப் போராட்டத்தினால் சிறைக்கும் சென்றார். 1932 இல் அனைத்திந்திய காங்கிரசு கமிட்டிக்கு, குசராத்து மாநிலம் சார்பாகத் தேர்ந்தெடுக்கப்பட்டு அனுப்பப்பட்டார். சில ஆண்டுகளில் குசராத்து மணிலா காங்கிரசுத் தலைவர்களுடன் கருத்து வேறுபாடு ஏற்பட்டது. எனவே தனிப்பட்ட முறையில் தேர்தலில் போட்டியிட்டு வெற்றி பெற்றார். மிருதுலா சாராபாய் காங்கிரசுக் கட்சியின் அமைப்பு ரீதியான செயல்பாடுகளில் முக்கியப் பங்கு ஆற்றினார். பெண்கள் அணிக்குத் தலைமை தாங்கினார்.
1946 இல் ஜவகர்லால் நேரு இவரைக் காங்கிரசுக் கட்சியின் பொதுச் செயலார்களில் ஒருவராக அமர்த்தினார். செயற்குழுவிலும் இடம் பெறச் செய்தார். பின்னர் அப்பதவியிலிருந்து விலகி நவகாளிப் படுகொலைகள் நடந்தபோது மகாத்மா காந்தியுடன் மிருதுலா நவகாளிக்குப் பயணம் செய்தார்.
இந்தியப் பிரிவினையின் விளைவாக ஏற்பட்ட மதக் கலவரத்தில் அமைதியும் இணக்கமும் ஏற்பட முயன்றார். 1947 ஆகத்து 15 இல் பாட்னாவில் கொடியேற்றும் நிகழ்வில் கலந்து கொண்டார். பின்னர் வன்செயல்கள் பஞ்சாபில் வெடித்துக் கிளம்பியபோது அங்கும் சென்று கொந்தளிக்கும் மக்களிடையே அமைதி நிலவப் பாடுபட்டார். இவருடைய அமைதி முயற்சியை இந்தியா மற்றும் பாகிஸ்தான் தலைவர்கள் பாராட்டினார்கள்.
காங்கிரசுடன் பிணக்கு
இந்தியா விடுதலை அடைந்த பிறகு காங்கிரசுக் கட்சியுடன் இவருக்குப் பிணக்கு உண்டானது. காசுமீரத் தலைவர் சேக் அப்துல்லாவை ஆதரிக்கத் தொடங்கினார். சேக் அப்துல்லா மீது இருந்த வழக்கின் பொருட்டு இவர் பணம் கொடுத்தார். இவர் மீது சதி வழக்கு இல்லையானாலும் காசுமீர் சிக்கலில் இவர் கைது ஆகி பல மாதங்கள் சிறையில் தள்ளப்பட்டார்.
மேற்கோள்
பகுப்பு:இந்திய விடுதலைப் போராட்ட வீரர்கள் பகுப்பு:1911 பிறப்புகள் பகுப்பு:1974 இறப்புகள்
வடமழை மணக்காடு ஊராட்சி
வடமழை மணக்காடு ஊராட்சி (Vadamazhai manakkadu Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள வேதாரண்யம் வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3517 ஆகும். இவர்களில் பெண்கள் 1728 பேரும் ஆண்கள் 1789 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பர்ஹான்-உத்-தின் (இந்திய தேசிய ராணுவ அதிகாரி)
பர்ஹான்-உத்-தின் (Burhan-ud-Din) (1914-1996) இவர், பாக்கித்தானின் சித்ரால் பகுதியைச் சேர்ந்த இந்திய தேசிய இராணுவத்தின் மூத்த வீரராவார். இரண்டாம் உலகப் போரின்போது சுபாஷ் சந்திரபோஸின் கீழ் இந்திய தேசிய ராணுவத்தில் இவர் செய்த சேவையின் விளைவாக இவர் மிகவும் பிரபலமானார்.
பின்னர் இர் 1947-1948 ஆம் ஆண்டு இந்திய-பாக்கித்தான் போரில் சிலாஸில் பாக்கித்தான் இராணுவத்துடன் சித்ரால் சாரணர்களுடன் பணியாற்றினார்.
ஆரம்ப கால வாழ்க்கை
இவர் பெசாவரிலுள்ள இஸ்லாமியா கல்லூரியில் கல்வி பயின்றார். பின்னர் இந்திய தேசிய இராணுவக் கல்லூரியில் பயின்றார்.
இராணுவ நுழைவுத் தேர்வில் தேர்ச்சி பெற்று தேராதூனில் உள்ள இந்திய ராணுவ கழகத்துக்குச் சென்றார். இவர் சூலை 15, 1936 இல் சிறப்பு பட்டியலில் இரண்டாவது லெப்டினெண்டாக நியமிக்கப்பட்டார். ஆகத்து 20, 1936 முதல் சென்னையிலுள்ள 1 வது படைப்பிரிவில் இணைக்கப்பட்டார். பின்னர் இவர் இந்திய இராணுவத்திற்காக ஏற்றுக்கொள்ளப்பட்டு, ஆகத்து 20, 1937 இல் 5 வது படைப்பிரிவு, 10 வது பலூச் ரெஜிமென்ட்டில் சேர்ந்தார். வடமேற்கு எல்லையில் பெசாவரில் நிறுத்தப்பட்டார்.
இரண்டாவது லெப்டினெண்டாக அவர் நியமிக்கப்பட்ட தேதி செப்டம்பர் 1, 1935 க்கு முந்தியது, மேலும் அவர் டிசம்பர் 1, 1937 இல் லெப்டினன்டாக பதவி உயர்வு பெற்றார்.
மேற்கோள்கள்
பகுப்பு:1996 இறப்புகள் பகுப்பு:1914 பிறப்புகள்
அணையேரி ஊராட்சி
அணையேரி ஊராட்சி (Anaieri Gram Panchayat), தமிழ்நாட்டின் விழுப்புரம் மாவட்டத்தில் உள்ள செஞ்சி வட்டாரத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2080 ஆகும். இவர்களில் பெண்கள் 999 பேரும் ஆண்கள் 1081 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சோயூஸ் டிஎம்ஏ-08எம்
சோயூஸ் டிஎம்ஏ-08எம் (Soyuz TMA-08M, அமெரிக்கப் பெயரீடு: 34எஸ், 34S) என்பது பன்னாட்டு விண்வெளி நிலையத்தை நோக்கிய உருசியாவின் 2013 ஆம் ஆண்டுப் பயணத்தைக் குறிக்கும். இப்பயணத்தில் மூன்று விண்வெளி வீரர்கள் விண்வெளி நிலையத்திற்குச் சென்றனர். 1967 ஆம் ஆண்டில் ஆரம்பிக்கப்பட்ட சோயூஸ் திட்டத்தின் 117வது பயணம் இதுவாகும்.
வழக்கமான 2 நாட்கள் பயணமாக விண்வெளி நிலையத்தை நோக்கிச் செல்லும் பயணம் இம்முறை 6 மணி நேரத்துக்குள் நிறைவேற்றப்பட்டுள்ளது. உருசியாவின் நடுவண் விண்வெளி நிறுவனத்தினால் முன்னர் ஆளில்லா புரோகிரசு திட்டத்தில் இரு முறை வெற்றிகரமாகச் சோதிக்கப்பட்ட இந்தக் குறுகிய நேரப் பயணம் இம்முறை சோயூஸ் டிஎம்ஏ-08எம் மூலம் ஆட்களுடன் வெற்றிகரமாகச் சோதிக்கப்பட்டது.
மேற்கோள்கள்
பகுப்பு:சோயூஸ் திட்டம் பகுப்பு:2013 நிகழ்வுகள்
ஒழுங்குரு பன்னிரண்டு முகப்பு பிழம்புரு
ஒழுங்குறு பன்னிருமுகப் பட்டகம் (Regular dodecahedron) அல்லது  ஐங்கோணப் பன்னிருமுகப் பட்டகம் (pentagonal dodecahedron) என்பது ஒரு பன்னிரண்டுமுக ஐங்கோணப் பட்டகம் ஆகும். இது ஒழுங்கான பன்னிரண்டு ஐங்கோண முகங்களுடன், மூன்று இடங்களில் ஒவ்வொரு உச்சிகளும் சேரும், சுலாபிலி(Schläfli) குறியீடு {5,3} கொண்ட பட்டகமாகும். இது ஐந்து வகைப் பிளேட்டானியத் திண்பொருள்களிலபொன்றாகும். இதில் 12 முகங்கள், 20 உச்சிகள், 30 விளிம்புகள், மற்றும் 160 மூலைவிட்டங்கள் (60 முகங்களாலான மூலைவிட்டங்கள் 100 இடைவெளி உடைய மூலைவிட்டங்கள்) அமையும்.
பருமானங்கள்
ஒவ்வொரு பன்னிருமுகப் பட்டக முகப்புக்கும் தொடுகோட்டில் அமையும், உள்வரை வட்டத்தின் ஆரம், ஒவ்வொரு விளிம்பையும் தொடும் நடுவண் ஆரம்,
குறிப்பு: ஒழுங்குறு பன்னிருமுகப் பட்டக விளிம்பின் நீளம் ஒன்று எனக் கொண்டால்,, ru என்பது ϕ விளிம்பு நீளப் பருவகத்தின் வெளிவரை கந்த்தின் ஆரம்; ri என்பதுi ϕ வ்விளிம்பு நீள ஒழுங்குறு ஐங்காணத்தின் அப்போத்தெம் ஆகும்.
வெளியிணைப்புகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:பிளேட்டோவின் சீர்திண்மங்கள்
தமிழ்நாடு மக்களவைத் தேர்தல் பொறுப்பு அலுவலர்கள்
தமிழ்நாட்டில் மக்களவைத் தொகுதி ஒவ்வொன்றுக்கும் குறிப்பிட்ட மாவட்ட ஆட்சித்தலைவர்கள் அல்லது மாவட்ட வருவாய் அலுவலர்கள் அல்லது இந்த நிலையிலுள்ளவர்கள் தேர்தல் பொறுப்பு அலுவலர்களாக செயல்படுகின்றனர். தமிழ்நாட்டிலுள்ள 39 மக்களவைத் தொகுதிக்கான தேர்தல் பொறுப்பு அலுவலர்களின் பட்டியல் இது.
பகுப்பு:தமிழ்நாட்டில் தேர்தல்கள்
சீதா (திரைப்படம்)
பகுப்பு:1967 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள்
பட்டி முனியப்பசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
சாலமோன்
சாலமோன் (Solomon, שְׁלֹמֹה (Shlomo), سليمان‎ (Sulaymān), Σολομών (Solomōn)) என்பவர் ஒன்றிணைந்த யூதா-இஸ்ரயேல் நாட்டின் அரசராக ஆட்சிசெய்தவரும் தாவீது அரசனின் மகனும் ஆவார்.
பட்டி முனியப்பசுவாமி கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாலமோன்
விவிலியக் குறிப்புகள்
1 அரசர்கள், 1 குறிப்பேடு, என்னும் விவிலிய நூல்கள் சாலமோனை ஒன்றிணைந்த யூதா-இசுரயேல் நாட்டின் அரசராக அடையாளம் காட்டுகின்றன. யூத சமய நூலாகிய தால்முத் சாலமோனை 48 இறைவாக்கினருள் ஒருவராகக் கருதுகிறது. சாலமோன், தாவீது அரசருக்கும் பத்சபா என்னும் பெண்ணுக்கும் மகனாகப் பிறந்தவர். சாலமோனின் தந்தை தாவீது வட பகுதியாகிய இசுரயேலையும் தென் பகுதியாகிய யூதாவையும் வலுவான அரசாக மாற்றினார். அவருக்கு முன் சவுல் இசுரயேலின் முதல் அரசராக இருந்தார். இவ்வாறு, சாலமோன் ஒன்றிணைந்த அரசின் மூன்றாவது, மற்றும் கடைசி அரசர் ஆனார்.
சாலமோனின் ஆட்சிக்குப் பின் வட நாடு இசுரயேல் என்றும், தென்னாடு யூதா என்றும் தனித்தனியாகப் பிரிந்தன.
சாலமோனின் சிறப்பு
சாலலொமோனின் ஆட்சியின்போது புகழ்மிக்க பல கட்டடங்கள் எழுப்பப்பட்டன.
சாலமோன் ஆட்சிக்காலத்தில் நாட்டில் அமைதி நிலவியது. செல்வம் கொழித்தது. ஆயினும் விவிலியத்தின்படி, சாலமோன் யாவே என்னும் உண்மைக் கடவுளின் வழிபாட்டை மறந்து, தம் மனைவியரின் தெய்வங்களை வழிபட்டார்; சிலைவழிபாட்டை ஆதரித்தார். இதனால் கடவுள் அவரைத் தண்டித்தார்.
சாலமோனின் வாரிசு
சாலமோனின் இறப்புக்குப் பிறகு அவருடைய மகன் ரெகபெயாம் ஆட்சி செய்தார் என்று விவிலியம் கூறுகிறது (1 அரசர்கள் 11:43). சாலமோன் வழிமரபில் வந்த யோசேப்பு, இயேசுவின் வளர்ப்புத் தந்தை ஆவார்.
உசாத்துணை
பகுப்பு:பழைய ஏற்பாட்டு நபர்கள் பகுப்பு:பண்டைய இஸ்ரயேலின் அரசர்கள்
வாஸ்கோட காமா, கோவா
வாஸ்கோட காமா என்னும் நகரம், இந்திய மாநிலமான கோவாவின் தெற்கு கோவா மாவட்டத்தில் உள்ளது. போர்த்துகல் நாட்டில் இருந்து வந்த நாடுகாண் பயணியான வாஸ்கோ ட காமா என்பவரின் நினைவாக இந்த நகரத்துக்கு இப்பெயர் சூட்டப்பட்டது. இந்த நகரம் மர்மகோவா வட்டத்துக்கு உட்பட்டது.
அரசியல்
இந்த நகரம் வாஸ்கோ சட்டமன்றத் தொகுதிக்கும், தெற்கு கோவா மக்களவைத் தொகுதிக்கும் உட்பட்டது.
இணைப்புகள்
பகுப்பு:தெற்கு கோவா மாவட்டம் பகுப்பு:கோவா மாநிலத்திலுள்ள ஊர்களும் நகரங்களும்
பாரி அரபுக் கல்லூரி
பாரி அரபுக் கல்லூரி (Baari Arabic College)இலங்கையின் தென்மாகாணத்தில் மாத்தறை மாவட்டத்தில் வெலிகமை பிரதேசத்தில் அமைந்துள்ள அரபு மத்ரசா ஆகும். இம்மத்ரசா இலங்கையின் மிகவும் பழைமை வாய்ந்த மத்ரசாவாகவும், முதலாவது மத்ரசாவாக அறியப்படுகின்றது. இந்த மத்ரசாவில் பயின்று ஆண்டுதோறும் நூற்றுக்கணக்கான மௌலவிமார்கள் பட்டம் பெற்று வெளியாகின்றனர்.
உசாத்துணை
பகுப்பு:இலங்கையில் கல்வி
விரித்திசையன் வரைகலை
விரித்திசையன் வரைகலை (Scalable Vector Graphics (SVG) என்பது எக்ஸ்எம்எல் அடிப்படையிலான திசையன் வரைகலை ஆகும். இது  ஈரளவு வெளி வரைகலைகளுக்காகவும், நகர்நிலைப் படங்களுக்காவும் உருவாக்கப் பட்டன. 1999 முதல், உலகளாவிய வலைச் சேர்த்தியம் (W3C) என்ற அமைப்பு இதன் சீர்தரத்தை மேலாண்மைச் செய்கிறது.
இவ்வகைக் கோப்புகளின் படங்களும், அவற்றின் இயல்புகளும், எக்ஸ்எம்எல் உரைக்கோப்புகளில் வரையறுக்கப் படுகின்றன. இதனால் இக்கோப்புகளில் தேடவும், உள்ளடக்கம் செய்யவும், படிவ நிரலாக்க மொழி, தரவுகளைச் சுருக்கியும் வைக்க முடியும். அதனால் இக்கோப்புகளை உரைத்தொகுப்பிகளிலும், அதைப்போலவே, வரைகலை மென்பொருள் மூலமும் திறந்து மாற்றத்தை ஏற்படுத்திக் கொள்ள முடியும்.
பெரும்பாலான புதிய உலாவிகளான, பயர் பாக்சு, இண்டர்நெட் எக்சுபுளோரர், கூகிள் குரோம், ஒபேரா, சபாரி, இசுப்பார்ட்டன் (உலாவி) போன்றவைகள், இவ்வகைக் கோப்புகளை எளிதாகவும், விரைவாகவும், தடையின்றியும் படத்தை வழங்குகின்றன.
விக்கிமீடியத்திட்டங்களில் பெரும்பாலான இவ்வகைக் கோப்புகள் ஒரு மொழியில் உருவாக்கப் பட்டு அது பன்மொழிகளுக்கு எளிதாக உரைத்தொகுப்பிகள் வழியே மாற்றப்படுகின்றன. மேலும், இவ்வகைக் கோப்புகளை உருவாக்க, இங்சுகேப்பு (Inkscape) என்ற கட்டற்ற மென்பொருள் பயன்பாட்டு அடிப்படையில் முதன்மைப் பெறுகிறது.
மேற்கோள்கள்
பகுப்பு:கோப்பு வடிவங்கள்
பாமா (நடிகை)
பாமா ஒரு இந்தியத் திரைப்பட நடிகை ஆவார். இவர் மலையாளம், தமிழ், மற்றும் கன்னட திரைப்படங்களில் நடித்துள்ளார். இவர் 2007-ம் ஆண்டில் ஏ.கே. லோஹித்தாஸ் இயக்கிய நிவேத்யம் திரைப்படத்தின் மூலமாக மலையாளத்தில் அறிமுகமானார். ""எல்லாம் அவன் செயல்"" திரைப்படத்தின் மூலமாக தமிழில் அறிமுகமானார்.
வாழ்க்கைச் சுருக்கம்
ராஜேந்திர குறூப்பு, ஷைலஜா ஆகியோரின் இளைய மகள் ஆவார். இவருக்கு ரேஷ்மிதா, ரெஞ்சிதா என இரண்டு மூத்த சகோதரிகள் உள்ளனர். இவர் செயின்ட் மேரி மேல்நிலை பள்ளியிலும், மண்ணார்க்காட்டில் உள்ள குழந்தை இயேசு பள்ளியிலும் தனது பள்ளிப்படிப்பை முடித்தார். இவா் பெற்றோாின் அனுமதியோடு பாரத்கோபி என்பவரை காதல் திருமணம் செய்து கொண்டாா். இவர் தொலைநிலைக்கல்வி வாயிலாக இளங்கலை சமூகவியல் படிக்க தொடங்கியுள்ளார்.
திரை வாழ்க்கை
இவர் திரையுலகிற்கு வருவதற்கு முன்னதாக, சூர்யா தொலைக்காட்சியில் தாலி என்ற தலைப்பில் ஒரு நிகழ்ச்சித் தொகுப்பாளராகப் பணியாற்றினார். இவர் ஒரு கிறிஸ்துவ பக்தி ஆல்பத்திலும் நடித்துள்ளார். இவர் அறிமுகமான நிவேத்யம் திரைப்படத்தின் இயக்குநரான லோஹிததாஸை தனது வழிகாட்டியாளராகவும் குருவாகவும் கருதுகிறார். வினயன் இயக்கத்தில் மணிக்குட்டன் நடித்த ஹரீந்தரன் ஒரு நிஷ்களங்கன் திரைப்படம் இவரது இரண்டாவது திரைப்படமாகும். ஜானி ஆண்டனி இயக்கிய சைக்கிள் திரைப்படத்தில் வினீத் சீனிவாசனுடன் இணைந்து நடித்தார்.
2011-ம் ஆண்டில் மலையாளத்தில் ஒரே மாதிரியான கதாபாத்திரங்களில் நடிக்க வாய்ப்பு வந்ததால் இவர் தனது பார்வையை கன்னட திரையுலகிற்கு திருப்பினார். சில கன்னட திரைப்படங்களில் நடித்த பிறகுதான் மலையாளத்தில் புதுமையான கதாபாத்திரங்களில் நடிக்க வாய்ப்பு வந்ததாக கூறுகிறார்.. இவர் எம். டி. வாசுதேவன் நாயரின் கதவீடு திரைப்படத்தில் கதாநாயகியாக ஒரு நவீன பெண் வேடத்தில் நடித்தார். வினோத் விஜயனின் டி கம்பெனி திரைப்படத்தில் முக அலங்காரம் ஏதும் செய்யாமல் ஒரு சிறிய ஆனால் முக்கியமான கதாபாத்திரத்தில் சைக்கோவாக நடித்தார். ராகேஷ் கோபனின் 100 டிகிரி செல்சியஸ் திரைப்படத்தில் கிறிஸ்துவ இல்லத்தரசியாக நடித்தார். இவர் முதல் முறையாக வினோத் மாங்கரா இயக்கிய ஒட்டமந்தாரம் திரைப்படத்தில் தன்னை விட 15 வயது அதிகமான அம்மா கதாபாத்திரத்தில் நடித்தார்.
பின்னணி பாடகி
நடிகையாக மட்டுமல்லாமல் சில நேரங்களில் இவர் சிறந்த பின்னணி பாடகியாகவும் திகழ்கிறார். இவர் தனது முதல்பாடலை பைக் திரைப்படத்தில் ராகுல்ராஜ் இசையில் கண்ணில் கண்ணில் எனும் பாடலை பாடினாலும்கூட சில காரணங்களால் அத்திரைப்படம் திரைக்கு வராமல் போனது. அதன்பின்னர் 2009-ல் வெளியான மாய மாதவம் எனும் பக்தி ஆல்பத்தில் பாடியுள்ளார். மேலும் சிறுவர்கள் நடித்து வெளிவரவிருக்கும் மியாவ் மியாவ் கரிம்பூச்சா திரைப்படத்தில் ஆரம்ப பாடலை பாடியுள்ளார்..
வெளியிணைப்புகள்
பகுப்பு:வாழும் நபர்கள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:1988 பிறப்புகள் பகுப்பு:தெலுங்குத் திரைப்பட நடிகைகள்
ஸ்டீபன் ஈவா
ஸ்டீபன் ஈவா (பிறப்பு: சூலை 7 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1986 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ஸ்டீபன் ஈவா - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 4 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள்
Gareth Edwards (cricketer)
குருகு (கொடி)
குருகு என்னும் சொல்லால் குறிப்பிடப்படும் பொருள்களில் ஒன்று குருகுக்கொடி. குருகு என்பது காஞ்சி மரத்தில் ஏறிப் படரும் ஒரிவகைகு கொடி. அதன் பூக்கள் பால் நுரை போல மரத்தடியில் கொட்டிக் கிடக்கும். (உண்கலமாகப் பயன்பட்ட) குருகின் இலை குருகு இலை உதிர்வது கண்டு மக்கள் வருந்தினர்.
ஈந்து மரத்தில் படர்ந்திருக்கும் குருகு(க்கொடி) கோடையின் வெப்பத்தைத் தாங்க முடியாமல் உருகி வாடும்.
அடிக்குறிப்பு
பகுப்பு:சங்க காலத் தாவரங்கள்
மத்திய பிகோல் மொழி
மத்திய பிகோல் மொழி என்பது பிலிப்பீன்சின் பிராந்தியங்களுள் ஒன்றான பிகோல் பிராந்தியத்தில் அதிகமாகப் பேசப்படும் மொழியாகும். 1990 ஆம் ஆண்டின் மக்கள்தொகைக் கணக்கெடுப்புக்கு அமைவாக 2.5 மில்லியன் மக்கள் இம்மொழியினைப் பேசுகின்றனர். இது ஒரு ஆஸ்ட்ரோனேஷியன் மொழிக்குடும்ப மொழியாகும். பிலிப்பீன்சில் அதிகம் பேசப்படும் மொழிகளுள் இது ஏழாவதாகும்.
வெளி இணைப்புக்க்கள்
பகுப்பு:பிலிப்பீனிய மொழிகள் பகுப்பு:மொழிகள்
மலேசியா கலையுலகம் விருதுகள்
மலேசியா கலையுலகம் விருதுகள் (Malaysia Kalai Ulagam Award, MUK Award) என்பது 2015 ஆம் ஆண்டு முதல் மலேசியத் தமிழ்த் திரைப்படத்துறையினருக்கு வழங்கப்படும் விருதாகும். இவ்வாறு விருதுக்குரிய திரைப்படங்கள், நபர்களை தேர்ந்தெடுக்க நடுவர் குழு அமைக்கப்பட்டு சிறந்த பிரபலம், சிறந்த திரைப்படம், சிறந்த நடிகர், சிறந்த துணை நடிகர் போன்ற பல பிரிவுகளின் கீழ் விருதுகள் வழங்கப்படுகின்றது.
இந்த விருதுகள் திரைப்படம், தொலைக்காட்சி நாடகங்கள், குறும்படங்கள் மற்றும் குறுந்தட்டு படங்கள் போன்ற மூன்று பிரிவுகளின் கீழ் வழங்கப்படுகின்றன. இவற்றோடு வாழ்நாள் சாதனையாளர் விருது, மக்கள் மத்தியில் பிரபலமான கலைஞர் ஆகிய இருவிருதுகளும் வழங்கப்படுகின்றன.
மேற்கோள்கள்
பகுப்பு:மலேசியத் தமிழ்த் திரைத்துறை பகுப்பு:தமிழ்த் திரைப்பட விருதுகள்
இந்தியச் சிறிய வயல் எலி
இந்தியச் சிறிய வயல் எலி (Little Indian field mouse)(மசு போடுகா) என்பது முரிடே குடும்பத்தில் உள்ள கொறிணி சிற்றினமாகும். இது வங்காளதேசம், இந்தியா, மியான்மர், நேபாளம் மற்றும் இலங்கை ஆகிய நாடுகளில் காணப்படுகிறது.
விளக்கம்
தலை மற்றும் உடல் நீளம் 7 செ.மீ. ஆகும். இதன் வால் 6 செ.மீ. நீளமுடையது. உடலின் மேல் மேற்பரப்பில் சாம்பல் கலந்த வெள்ளை அல்லது வெள்ளை நிறத்திலும் வயிற்றுப்பகுதி பளபளப்பான வெளிர் பழுப்பு நிறமாகவும் இருக்கும். பெரும்பாலும் மார்பின் குறுக்கே வெளிர் பழுப்பு நிற பட்டை அல்லது பிளவு இருக்கும். பெரிய வட்டமான காதுகள் உள்ளன. முகவாய் மாறாக குறுகி காணப்படும். வால் மேலே கருமையாகவும் கீழே வெளிர் நிறமாகவும் இருக்கும். மேல் வெட்டுப்பற்கள் பின்னோக்கி வளைந்திருக்கும்.
கலாச்சாரத்தில்
இந்த விலங்கு சிங்கள மக்களால் சரியான சுட்டி எனப் பொருள் படும் வகையில் வெல் ஹீன் மியா ( වෙල් හීන් මීයා) என்று அழைக்கப்படுகிறது.
தேசிய தவ்கீத் ஜமாத்
தேசிய தவ்கீத் ஜமாத் (National Thowheeth Jama'ath NTJ; جماعة التوحيد الوطنية, "தேசிய ஓரிறைவாத அமைப்பு") என்பது இலங்கையைச் சேர்ந்த ஒரு அடிப்படைவாத, இசுலாமிய ஜிகாதியக் குழுவாகும். இக்குழுவே இலங்கையில் 2019 ஏப்ரல் 21 அன்று உயிர்ப்பு ஞாயிறுத் தற்கொலைக் குண்டுவெடிப்புகளை நடத்தியதாக குறிப்பிடப்படுகிறது. இவ்வமைப்பு இசுலாமிய அரசுடன் நெருங்கிய தொடர்பில் உள்ளதாக நம்பப்படுகிறது. இலங்கை அரசுத்தலைவர் மைத்திரிபால சிறிசேன இவ்வியக்கத்தை 2019 ஏப்ரல் 27 இல் தடை செய்து, அதனை ஒரு தீவிரவாத அமைப்பாக அறிவித்தார்.
நோக்கங்கள்
இக்குழு தவ்கீது எனப்படும் ஓரிறை மற்றும் "இசுலாமியத் தீவிரவாதக் கொள்கையை" முன்னிறுத்திப் போராடுகிறது. இவ்வமைப்பு "இலங்கையில் உலகளாவிய ஜிகாத் இயக்கத்தைப் பரப்பவும், சமூகத்தில் வெறுப்பு, பயம் மற்றும் பிளவுகளை உருவாக்கவும் நோக்கமாகக் கொண்டுள்ளதாக" வன்முறை தீவிரவாதத்தின் ஆய்வுக்கான பன்னாட்டு மையத்தின் பணிப்பாளர் தெரிவித்துள்ளார்.
உயிர்ப்பு ஞாயிறு தாக்குதல்கள்
தாக்குதல்களின் பின்னர், 2019 ஏப்ரல் 22 அன்று இலங்கை அமைச்சர் ராஜித சேனரத்தினா கருத்துத் தெரிவிக்கையில், தாக்குதலில் ஈடுபட்ட ஏழு தற்கொலைக் குண்டுதாரிகளும் தேசிய தவ்கீத் ஜமாத் இயக்கத்தைச் சேர்ந்த இலங்கையர் எனவும், ஆனாலும் இவர்களுக்கு வெளிநாட்டுத் தொடர்பு உள்ளதாக சந்தேகிக்கப்படுவதாகவும் கூறினார்.
மேற்கோள்கள்
பகுப்பு:இலங்கை இசுலாமிய அமைப்புகள் பகுப்பு:இசுலாமிய அமைப்புகள் பகுப்பு:தீவிரவாத அமைப்பு என குறிப்பிடப்பட்டவை
ஓகளூர் அய்யனார் தேவியம்மன் கன்னியம்மன் கோயில்
ஓகளூர் அய்யனார் தேவியம்மன் கன்னியம்மன் கோயில் தமிழ்நாட்டில் பெரம்பலூர் மாவட்டம், ஓகளூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எரிக் மபியுஸ்
எரிக் மபியுஸ் (Eric Mabius) (பிறப்பு: ஏப்ரல் 21, 1971) ஒரு அமெரிக்க நாட்டு நடிகர் ஆவார். இவர் ரெசிடென்ட் ஈவில் போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.
வெளி இணைப்புகள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
அரையுயிர்
தமிழில் உயிரெழுத்துக்கள் 12. இவை ஒலிக்கும் கால அளவு ஒரு மாத்திரை. மெய்யெழுத்து 18. இந்தப் பதினெட்டில் வ, ய ஆகிய இரண்டு எழுத்துக்களையும் மொழியியலாளர்கள் அரையுயிர் எனக் குறிப்பிடுவர். இலக்கண நூலார் இவற்றை உடம்படுமெய் எனக் காட்டுவர்.
இரண்டு உயிரெழுத்துக்களுக்கு இடையே தோன்றும் மெய்யெழுத்தை உடம்படுமெய் என்கிறோம்.
கிளி என்னும் சொல் [இ]-ல் முடிகிறது.
அழகு என்னும் சொல் [அ]-ல் தொடங்குகிறது.
இரண்டும் ஒன்று சேரும்போது [கிளி அழகு], [கிளி ய் அழகு] கிளியழகு என வருகிறது.
பா என்னும் சொல் [ஆ]-ல் முடிகிறது.
இனிது என்னும் சொல் [இ]-ல் தொடங்குகிறது.
இரண்டும் ஒன்று சேரும்போது [பா இனிது]. [பா வ் இனிது] பாவினிது என வருகிறது.
தமிழில் இந்த இரண்டு மெய்யெழுத்தொலிகள் மட்டுமே இவ்வாறு வருகின்றன. ய, ர, ல, வ, ழ, ள என்னும் ஆறும் இடையின எழுத்துக்கள். இவற்றில் [ய], [வ] என்னும் இரண்டு எழுத்துக்கள் மட்டுமே இயல்பெழுத்துக்கள். ஏனையவை நாவின் சுழற்சியால் பிறப்பவை. எனவே இந்த இரண்டு எழுத்துக்கள் மட்டுமே அரையுயிர்களாக வருகின்றன.
அறிவு என முடியும் திருக்குறள் பாடல்கள் உள்ளன. இச்சொல் அறிவுடைமை எனக் குற்றியலுகரம் போலப் புணர்வதை அறிவோம். காரணம் [வ] எழுத்தின் அரையுயிர்த் தன்மையே.
இ, ஈ, ஏ - என்பன பல்லெழுத்துக்கள். எனவே இவை பல்லெழுத்து அல்லாத [ய] என்னும் அரையுயிரைச் சேர்த்துக்கொள்கின்றன.
அ, ஆ, உ, ஊ, ஒ, ஓ, - என்பனவற்றில் பல்லொலி இல்லை. எனவே இவை [வ] பல்லெழுத்தை அரையுயிராக இணைத்துக்கொள்கின்றன.
பிற மொழிகளிலும் இந்த நிலை உண்டு.
அடிக்குறிப்பு
பகுப்பு:மொழியியல்
அசோகரின் சிறு தூண் கல்வெட்டுகள்
அசோகரின் சிறு தூண் கல்வெட்டுகள் (Minor Pillar Edicts) பேரரசர் அசோகர் வட இந்தியாவின் சாரநாத், சாஞ்சி, கௌசாம்பி மற்றும் நேபாளத்தில் லும்பினி மற்றும் நிகாலி சாகர் ஆகிய நகரங்களில் நிறுவிய 5  சிறிய தூண் கல்வெட்டுகளாகும்.
இக்கல்வெட்டுக்கள் அசோகரின் ஆட்சிக் காலமமான கிமு 262 - கிமு 233 இடைப்பட்ட காலத்தில் நிறுவப்பட்டது. பிராமி எழுத்துகளைக் கொண்டு பிராமிருத மொழியில் பொறிக்கப்பட்ட அசோகரின் கல்வெட்டு ஆணைகளை ரூமிலா தாப்பர் ஆங்கிலத்தில் மொழிபெயர்த்து நூலாக வெளியிட்டுள்ளார்.
அசோகரின் சிறு தூண் கல்வெட்டுகளின் பட்டியல்
கௌசாம்பியில் உள்ள அசோகரின் இராணியின் கல்வெட்டில், கௌதமபுத்தரிடமிருந்து பெற்ற அருளுக்காக இராணி பாரட்டப்பட வேண்டும் எனக்குறித்துள்ளார். கௌதம புத்தர் பிறந்த நேபாளத்தின் லும்பினி நகரத்திற்கு அசோகர் வருகை தந்தது குறித்து லும்பினி சிறு தூண் கல்வெட்டில் பொறித்துள்ளார்.
நேபாள நாட்டில் நிகாலி சாகர் எனுமிடத்தில் அசோகரின் சிறு தூண் கல்வெட்டில் கௌதம புத்தருக்கு எழுப்பிய பெருந் தூபியின் கட்டுமானத்தை  குறித்துள்ளார்.
வெளி இணைப்புகள்
பகுப்பு:பேரரசர் அசோகர்
பகுப்பு:இந்தியத் தொல்லியற்களங்கள்  பகுப்பு:பௌத்த நினைவுச் சின்னங்கள் பகுப்பு:இந்தியக் கல்வெட்டுகள்
2018 உலகக்கோப்பை ஆடவர் வளைதடிப் பந்தாட்டம்
2018 உலகக்கோப்பை ஆடவர் வளைதடிப் பந்தாட்டம் (2018 Men's Hockey World Cup) இது உலக ஹாக்கி கோப்பையின் 14வது பதிப்பாகும். இது பன்னாட்டு ஹாக்கி கூட்டமைப்பால் நான்கு ஆண்டுகளுக்கு ஒரு முறை நடத்தப்படுகிறது. இந்த 14வது உலகக் கோப்பை ஆடவர் வளைதடிப் பந்தாட்டங்கள் 2018-ஆம் ஆண்டில் இந்தியாவின் புவனேஸ்வர் நகரத்தில் உள்ள கலிங்கா விளையாட்டரங்கில் 28 நவம்பர் முதல் 16 டிசம்பர் 2018 முடிய நடைபெற்றது. இந்த போட்டிகளில் இந்தியா உள்ளிட்ட 16 நாடுகளின் அணிகள் பங்கு கொண்டது. இப்போட்டிகளில் பெல்ஜியம் முதலிடத்தையும், நெதர்லாந்து இரண்டாம் இடத்தையும், ஆஸ்திரேலியா மூன்றாம் இடத்தையும், இங்கிலாந்து நான்காம் இடத்தையும் பெற்றது.
போட்டி முடிவுகள்
இப்போட்டிகளில் பெல்ஜியம் தங்கப் பதக்கத்துடன் முதலிடத்தையும், நெதர்லாந்து வெள்ளிப் பதக்கத்துடன் இரண்டாம் இடத்தையும், ஆஸ்திரேலியா வெண்கலப் பதக்கத்துடன் மூன்றாம் இடத்தையும், இங்கிலாந்து நான்காம் இடத்தையும் பெற்றது.
சிறப்பு விருதுகள்
விளையாட்டுப் போட்டிகளின் முடிவில் கீழ்கண்ட இனங்களில் சிறப்பாக செயல்பட்டமைக்கு கீழ்கண்டவர்களுக்கு சிறப்பு விருதுகள் வழங்கப்பட்டது.
வெளி இணைப்புகள்
பகுப்பு:புவனேஸ்வர் பகுப்பு:இந்தியாவில் விளையாட்டு பகுப்பு:வளைதடிப் பந்தாட்டம்
தாய்க்குத் தலைமகன்
தாய்க்குத் தலைமகன் 1967 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில்எம். ஜி. ஆர், ஜெயலலிதா மற்றும் பலரும் நடித்திருந்தனர்.
பகுப்பு:1967 தமிழ்த் திரைப்படங்கள்‎ பகுப்பு:எம். ஜி. ஆர். நடித்துள்ள திரைப்படங்கள் பகுப்பு:ஜெயலலிதா நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
கீதாஞ்சலி சிறீ
கீதாஞ்சலி சிறீ (Geetanjali Shree) இந்தியாவின் புது தில்லியில் வாழும் ஓர் இந்தி மொழி நாவலாசிரியரும் சிறுகதை எழுத்தாளரும் ஆவார். கீதாஞ்சலி பாண்டே என்ற பெயராலும் இவர் அறியப்படுகிறார். 1957 ஆம் ஆண்டில் பிறந்த இவர் தாயார் பெயரின் முதல் பகுதியான சிறீயை தனது பெயரான கீதாஞ்சலியுடன் இரண்டாவது பகுதியாக இணைத்துக் கொண்டார். பல சிறுகதைகள் மற்றும் ஐந்து நாவல்களை எழுதியுள்ளார். 2000 ஆமாவது ஆண்டில் கீதாஞ்சலி எழுதிய நாவலான் மாய் என்ற நாவல் 2001 ஆம் ஆண்டின் குறுக்கெழுத்து புத்தக விருதுக்கு தேர்ந்தெடுக்கப்பட்டது. 2017 ஆம் ஆண்டில் நியோகி புத்தக நிறுவனம் மூலம் மீண்டும் வெளியிடப்பட்டது. நாவலை நிதா குமார் ஆங்கிலத்தில் மொழிபெயர்த்தார். 2022 ஆம் ஆண்டில், டெய்சி ராக்வெல் ஆங்கிலத்தில் மொழி பெயர்த்து எழுதிய இவரது நாவலான ரெட் சமாதி (2018) ஆங்கிலத்தில் மணற்கல்லறை என்ற பொருளில் மொழிபெயர்க்கப்பட்டது. இந்நூல் 2022 ஆம் ஆண்டுக்கான பன்னாட்டு அளவிலான புக்கர் பரிசை வென்றது. . இந்நாவல் இந்தியப் பிரிவினையை அடிப்படையாகக் கொண்டு அமைக்கப்பட்ட ஒரு குடும்பக் கதையாகும். கணவர் இறந்த பிறகு வாழும் 80 வயதான ஒரு பெண்ணை நாவல் பின்தொடர்கிறது. பிரேம்சந்த் பற்றிய விமர்சனப் படைப்பையும் கீதாஞ்சலி எழுதியுள்ளார்.
படைப்புகள்
1987 ஆம் ஆண்டு வெளியான பெல் பத்ரா என்பது இவரது முதல் கதையாகும். ஆன்சு என்ற இலக்கிய இதழில் இக்கதை வெளியிடப்பட்டது. அதைத் தொடர்ந்து அனுகூஞ்ச் என்ற சிறுகதைத் தொகுப்பும் 1991 ஆம் ஆண்டு வெளியிடப்பட்டது.
இவரது மாய் நாவலின் ஆங்கில மொழிபெயர்ப்பு இவரைப் புகழ் பெறச் செய்தது. இந்த நாவல் வட இந்திய நடுத்தரக் குடும்பத்தில் உள்ள மூன்று தலைமுறை பெண்களையும் அவர்களைச் சுற்றியுள்ள ஆண்களையும் பற்றியதாகும். செர்பியன் மற்றும் கொரியன் உட்பட பல மொழிகளில் இந்நாவல் மொழிபெயர்க்கப்பட்டுள்ளது. நிதா குமார் என்பவரால் ஆங்கிலத்தில் மொழிபெயர்க்கப்பட்டு சாகித்ய அகாடமி மொழிபெயர்ப்புப் பரிசு பெற்றது. பசீர் உன்வானால் உருதுவில் மொழிபெயர்க்கப்பட்டுள்ளது. இந்திசர் உசைன் இந்நூலுக்கு முன்னுரை எழுதியுள்ளார். நாவலின் பிற மொழிபெயர்ப்புகளில் அன்னி மாண்டாட்டின் பிரெஞ்சு மொழியிலும் இரெய்ன் ஓல்ட்டு சீனின் செருமன் மொழியிலும் இந்நாவலை மொழிபெயர்த்துள்ளனர். பாபர் மசூதி இடிப்பு சம்பவங்களுக்குப் பிறகு தளர்வாக எழுதப்பட்டஅமாரா சகர் உசு பராசு என்பது கீதாஞ்சலியின் இரண்டாவது நாவலாகும்.
இவரது நான்காவது நாவலான காலி இயாகா (2006) ஆங்கிலத்தில் நிவேதிதா மேனனால் தி எம்ப்டி இசுபேசு என்ற பெயரில் மொழிபெயர்க்கப்பட்டது. இதே நாவல் பிரஞ்சு மற்றும் செருமானிய மொழிகளிலும் மொழிபெயர்க்கப்பட்டது.
ஐந்தாவது நாவலான, ரெட் சமாதி (2018), முன்னெப்போதும் இல்லாத அளவுக்கு பரந்த கற்பனை மற்றும் மொழியின் ஆற்றல் ஆகியவற்றிற்காகப் பாராட்டப்பட்டது. டெய்சி ராக்வெல் என்பவரால் டோம்ப் ஆஃப் சாண்ட் என ஆங்கிலத்திலும், ஆன்னி மான்டாட் என்பவரால் ஆவ்-டெல்லா டி லா ஃப்ரான்டியேர் என பிரெஞ்சு மொழியிலும் மொழிபெயர்க்கப்பட்டுள்ளது. 26 மே 2022 அன்று, டோம்ப் ஆஃப் சாண்ட் நூலுக்கு புக்கர் பரிசு வழங்கப்பட்டது. புக்கர் பரிசு வென்ற இந்தியில் முதல் புத்தகமாகவும், இந்திய எழுத்தாளர் ஒருவரிடமிருந்து பாராட்டைப் பெற்ற முதல் புத்தகமாகவும் ஆனது.
விருதுகள்
கீதாஞ்சலி சிறீ இந்து சர்மா கதா சம்மான் விருதைப் பெற்றுள்ளார். இந்திய கலாச்சார அமைச்சகம் மற்றும் சப்பான் அறக்கட்டளையின் சக உறுப்பினராக இருந்துள்ளார். எழுத்தாளர்கள், கலைஞர்கள், நடனக் கலைஞர்கள் மற்றும் ஓவியர்களை உள்ளடக்கிய நாடகக் குழுவான விவாடியுடன் இணைந்து இவர் நாடகத்திலும் பங்கேற்கிறார்.2022 ஆம் ஆண்டில், மணற் கல்லறை நூலுக்காக புக்கர் பரிசை வென்றார்.
மேற்கோள்கள்
பகுப்பு:வாழும் நபர்கள் பகுப்பு:1957 பிறப்புகள் பகுப்பு:இந்தியப் பெண் எழுத்தாளர்கள் பகுப்பு:புக்கர் பரிசு பெற்றவர்கள் பகுப்பு:இந்தியப் பெண்ணியவாதிகள் பகுப்பு:பன்னாட்டு புக்கர் பரிசு பெற்றவர்கள்
குமரிமுத்து
குமரிமுத்து (Kumarimuthu; 20 திசம்பர் 1940 – 28 பிப்ரவரி 2016) தமிழ்த் திரைப்பட நடிகர் ஆவார். இவர் தனது 30 ஆண்டுகால திரையுலக வாழ்க்கையில் தமிழ், தெலுங்கு, மலையாளம், கன்னடம் உள்ளிட்ட மொழிகளில் ஏறத்தாழ 1000 திரைப்படங்களில் நடித்தவர். . பெரும்பாலான திரைப்படங்களில் நகைச்சுவை வேடங்களில் தனது நடிப்பினை வெளிப்படுத்தினார்.
ஆரம்ப கால வாழ்க்கை
இவர் கன்னியாகுமாரி மாவட்டத்தில் காட்டுப்புதூரில் தமிழ் கிறித்துவக் குடும்பத்தில் பிறந்தவர்.
தொழில்
குமரிமுத்து தனது தொழில் வாழ்க்கையில் மூன்று தலைமுறையாக 728 படங்களில் நடித்தார். இவர் வழக்கமாக நகைச்சுவை வேடங்களில் நடித்து வர்த்தக முத்திரை சிரிப்பால் அறியப்பட்டார். இவர் திராவிட முன்னேற்ற கழகம் (திமுக) அரசியல் கட்சியின் உறுப்பினராக இருந்தார்.
குமரிமுத்து நடிகர் சங்கத்தின் உறுப்பினராகவும் இருந்தார். நில குத்தகை மற்றும் கட்டடம் இடிப்பு பிரச்சனை கேள்விக்குட்படுத்திய பிறகு, சங்கத்தை பற்றி எதிர்மறையாக பேசிய குற்றச்சாட்டின் பேரில் நடிகர் சங்கத்தில் இருந்து நீக்கப்பட்டு சர்ச்சையில் சிக்கினார்.
மறைவு
நடிகர் குமரிமுத்து உடல்நலக் குறைவு காரணமாக 2016 பிப்ரவரி 29 அன்று தனது 75ஆவது வயதில் சென்னையில் காலமானார்.
மேற்கோள்கள்
பகுப்பு:2016 இறப்புகள் பகுப்பு:தமிழ் நகைச்சுவை நடிகர்கள் பகுப்பு:கலைமாமணி விருது பெற்றவர்கள் பகுப்பு:1940 பிறப்புகள்
சஞ்சய் பி. பாட்டீல்
சஞ்சய் பி பாட்டில் (Sanjay B. Patil) என்பவர் கர்நாடகா மாநிலத்தைச் சேர்ந்த ஒரு இந்திய அரசியல்வாதி ஆவார். இவர் கர்நாடக சட்டமன்றத்தில் இரண்டு முறை உறுப்பினராக இருந்துள்ளார். .
தொகுதி
இவர் பெல்காம் ஊரகத் தொகுதியில் இருந்து தேர்ந்தெடுக்கப்பட்டார்.
அரசியல் கட்சி
இவர் பாரதிய ஜனதா கட்சியைச் சேர்ந்தவர்.
வெளி இணைப்புகள்
பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:பெளகாவி மாவட்ட நபர்கள் பகுப்பு:1970 பிறப்புகள்
பாசார் அம்மச்சார் கோயில்
பாசார் அம்மச்சார் கோயில் தமிழ்நாட்டில் கள்ளக்குறிச்சி மாவட்டம், பாசார் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரும்பு வாயில் (நடு ஆசியா)
இரும்பு வாயில் (Iron Gate) என்பது  பல்கு மற்றும் சமர்கந்துக்கும் இடையிலான ஒரு குறுகிய கணவாய்  ஆகும். இது இசார் மலைவரம்பிலிருந்து தெற்கே ஆமூ தாரியா நோக்கி நீண்டுகொண்டிருக்கும் மலைகளை கடக்கிறது. பண்டைய காலங்களில் இது பாக்திரியாவிற்கும் சோக்தியானாவிற்கும் இடையிலான பாதையாக பயன்படுத்தப்பட்டது. மேலும் இப்பகுதியில் உள்ள எந்தவொரு சக்திக்கும் இது மிகவும் முக்கியத்துவம் வாய்ந்தது. இரும்புடன் வலுவூட்டப்பட்ட ஒரு உண்மையான வாயில் இங்கு நின்றது என்ற நம்பிக்கையிலிருந்து அதன் பெயர் வந்தது. இது சுர்சொண்டாரியோ மாகாணத்தின் பாய்சூனிலிருந்து மேற்கே அமைந்துள்ளது. அதன் சரியான இடம் விவாதத்திற்குரியது என்றாலும், இது பொதுவாக சமர்கந்து (உசுபெக்கிசுத்தான்) முதல் பல்கு (ஆப்கானித்தான்) மற்றும் கார்சி நகரத்திற்கு அருகில் உள்ள சாலையில் 3 கிலோமீட்டர் (1.9 மைல்) கடந்து செல்வதாக கருதப்படுகிறது. வரலாற்றாசிரியர் இலெவ் குமிலேவின் கூற்றுப்படி, இதன் தற்போதைய பெயர் "புஸ்கலா" என்பதாகும்.
ஆர்கான் கல்வெட்டுகளில்
கோக்டர்க் பேரரசின் போது இடைக்கால துருக்கியர்கள் பட்டுப் பாதையைக் கட்டுப்படுத்தினர். இது ஒரு முக்கியமான வருவாய் ஆதாரமாக இருந்தது. தெமிர் கபிக் பட்டுச் சாலையைக் கட்டுப்படுத்த ஒரு மூலோபாய முக்கிய புள்ளியாக இருந்தது.
730 களில் அமைக்கப்பட்ட ஓர்கான் கல்வெட்டுகள் (கோசா சைடம் நினைவுச்சின்னங்கள் என்றும் அழைக்கப்படுகின்றன), துருக்கிய பேரரசரான பில்ஜ் ககன் மற்றும் அவரது சகோதரர் குல் திகின் பற்றியது. இது கோசா சைடம் நினைவுச்சின்னங்களுக்கு சில காலம் முன்பு பொறிக்கப்பட்ட பெயின் சோக்கோ கல்வெட்டுகளில் பில்ஜ் ககனின் ஆலோசகரான தோனியுகுக் பற்றியது. இந்த கல்வெட்டுகள் அனைத்திலும் தெமிர் கபிக் என்ற புவியியல் பெயர் பல முறை குறிப்பிடப்பட்டுள்ளது. கீழே சில எடுத்துக்காட்டுகள் உள்ளன
குல்திகினின் கல்வெட்டில் (தெற்குப் பக்கம்)
மேற்கில், நான் பேர்ல் ஆற்றின் மீது இரும்பு வாயிலுக்கு ஒரு இராணுவத்தை அனுப்பினேன்
பில்ஜ் ககனின் கல்வெட்டில் (கிழக்குப் பக்கம்)
(புமின் ககானைக் குறிப்பிடுகிறார்) கிழக்கில் கடிகன் வனத்திலிருந்து மேற்கில் இரும்பு வாயில் வரை அனைத்து பகுதிகளையும் அவர் இணைத்தார்.
தோனியுகுக் கல்வெட்டில் (2 வது நினைவுச்சின்னம், தெற்குப் பக்கம்)
( 701 இல் நடந்த போரைக் குறிப்பிடுகிறார்  ) நாங்கள் இரும்பு வாயிலை அடைந்தோம்
ஆதாரங்கள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:கணவாய்கள்
2006 நேபாள சனநாயக இயக்கம்
2006 நேபாள சனநாயக இயக்கம் (2006 Democracy Movement, लोकतन्त्र आन्दोलन) நேபாளத்தில் நாடாளுமன்ற மக்களாட்சியை நிறுவவும்,  நேபாள மன்னரின் சனநாயகமற்ற நேரடி முடியாட்சியை ஒழிக்கவும், நேபாள அரசியல் கட்சிகள் ஒன்றிணைந்து  போராடிய இரண்டாவது மக்கள் இயக்கம் ஆகும். இவ்வியக்கத்தினால் நாட்டை நேபாள ஜனநாயக கூட்டாட்சிக் குடியரசு என அழைக்கப்பட்டது. நேபாளத்தில் மன்னராட்சி முறை ஒழிக்கப்பட்டது. நாட்டின் முதல் குடியரசுத் தலைவராக ராம் பரன் யாதவ் பொறுப்பேறார்.
நாடாளுமன்றத்தை மீண்டும் நிறுவுதல்
24 ஏப்ரல் 2006ல் தற்காலிக இடைநீக்கம் செய்திருந்த பழைய நாடாளுமன்றத்தை மீண்டும் செயல்பட நேபாள மன்னர் அனுதித்தார். நேபாளத்தின் தேசிய ஒற்றுமை மற்றும் வளமைக்கு நேபாளி காங்கிரஸ் - நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) உள்ளிட்ட ஏழு கட்சிகளின் கூட்டணி அரசு அமைப்பதற்கு நேபாள மன்னர் ஞானேந்திரா அனுமதி வழங்கினார். கிரிஜா பிரசாத் கொய்ராலா புதிய கூட்டணி அரசின் பிரதம அமைச்சரானார். இக்கூட்டணி அரசு, நேபாளத்தின் புதிய அரசியல் அமைப்புச் சட்டத்தை இயற்றுவதற்கு வசதியாக, அரசியல் அமைப்பு நிர்ணய மன்றத் தேர்தலை அறிவித்தது.
மன்னர் ஆட்சியை ஒழித்த பிறகு, புதிய அரசியல் அமைப்பு நிர்ணய மன்றத் தேர்தலை நடத்த வலியுறுத்தி, பாபுராம் பட்டாராய் தலைமையிலான மாவோயிஸ்டு கிளர்ச்சியாளர்கள், கிரிஜா பிரசாத் கொய்ராலா தலைமையிலான கூட்டணி அரசை எதிர்த்து ஆயுதமேந்திப் போராடினார்கள்.
28 ஏப்ரல் 2006ல் நேபாளப் பிரதம அமைச்சர் கிரிஜா பிரசாத் கொய்ராலா அறிவித்த மூன்று மாத போர் நிறுத்த ஒப்பந்தத்தை, மாவோயிஸ்டுகள் ஏற்றனர்
1 மே 2006ல், அரசியல் அமைப்பு நிர்ணய மன்றத்தின் தேர்தலை ஜனநாயக முறைப்படி நடத்திட மாவோயிஸ்டுகள் தலைவர் பாபுராம் பட்டாராய், நேபாள கூட்டணி அரசை வலியுறுத்தினார். 12 மே 2006ல் நேபாள மன்னர் ஞானேந்திராவுக்கு ஆதரவான கூட்டணி அரசின் நான்கு அமைச்சர்கள் மீது, மனித உரிமை மீறல் தொடர்பான குற்றச்சாட்டுகள் சுமத்தப்பட்டதால், கூட்டணி அமைச்சரவையிலிருந்து நீக்கப்பட்டனர்.
மே 18 சட்டம்
18 மே 2006ல் நேபாள நாடாளுமன்றம், பெரும்பான்மையான வாக்குகள் பெற்று, நேபாள மன்னரின் அனைத்து அதிகாரங்களை பறித்து சட்டம் இயற்றிய போது,
மே, 18ம் நாளை ஜனநாயக நாளாக அறிவிக்கப்பட்டது.
29 மே 2008 அன்று நேபாள நாடாளுமன்றம் புதிய அரசியலமைப்பு சட்டத்திற்கு ஒப்புதல் வழங்கியதால், நேபாளத்தில் முடியாட்சி முறை அகற்றப்பட்டு, நேபாளத்தை குடியரசு நாடாக அறிவிக்கப்பட்டது.
வெளி இணைப்புகள்
பகுப்பு:நேபாள புரட்சிகள் பகுப்பு:புரட்சிகள்
சேதுபதி
thumb|240x240px| 18 ஆம் நூற்றாண்டின் அடையாளம் தெரியாத சேதுபதி மன்னரின் செப்பு நாணயம். நாணயத்தில் குதிரை உருவமும், தமிழில் சேதுபதி என்ற சொல்லும் காணப்படுகின்றன. சேதுபதிகள் என்பவர்கள் இந்தியாவின், தமிழ்நாட்டின் இராமநாதபுரம், சிவகங்கை மாவட்டத்தைச் சேர்ந்த மறவர் சமூகத்தைச் சேர்ந்த ஒரு தமிழ் குலத்தினர். கி.பி.12 ஆம் நூற்றாண்டில் வரலாற்றில் இடத்தைப் பெற்று பின்னர் மதுரை நாயக்க மன்னர் ஆட்சியில் சீரழிவு எய்தி மீண்டும் கி.பி.17 ஆம் நூற்றாண்டின் தொடக்கம் முதல் வரலாற்று ஏடுகளில் காணப்படுகின்றனர். இவர்கள் மறவர் நாடு என்றும் அழைக்கப்படும் இராமநாத இராச்சியத்தை ஆண்ட தன்னாட்சி மன்னர்களாகக் கருதப்படுகின்றனர். இராமநாதபுரத்தின் ஆண்ட ஆட்சியாளர்கள் "சேதுபதி" ( "பாலத்தின் காவலர்") என்ற பட்டத்தைப் பெற்றனர். இது முதல் சேதுபதியான இரகுநாத கிழவனுக்கு தஞ்சாவூர் நாயக்கர்களால் முதன்முதலில் வழங்கப்பட்டது. இங்குள்ள பாலம் புகழ்பெற்ற புனிதமான சேது பாலம் இராமர் பாலம் ஆகும். இதன் பெண் ஆட்சியாளர்கள் "நாச்சியார்" என்ற பட்டத்தைப் பெற்றிருந்தனர். இப்பகுதியின் எழுபத்திரண்டு பாளையக்காரர்களில் (நாயக்க ஆட்சியாளர்களின் கீழ் இருந்த சிற்றரசர்கள்), சேதுபதி முதலிடம் பிடித்தார். இவரது இராச்சியம் ஈட்டிய வருவாயின் அடிப்படைக்கு, மாறாக இவரது இராணுவ வலிமை காரணமாக இந்த சிறப்புப் பதவி வழங்கப்பட்டது. 18 ஆம் நூற்றாண்டின் தொடக்கத்தில், சேதுபதி மன்னர்கள் கணிசமான படையினரை அணிதிரட்டக் கூடியவர்களாக இருந்தனர், குறுகிய காலத்தில் (ஒரு வாரத்தில்) சுமார் 30,000 முதல் 40,000 வரையிலான வீரர்களைத் திரட்டும் ஆற்றல் கொண்டிருந்தனர்.
மதுரை நாயக்க மன்னர் முத்துகிருஷ்ணப்ப நாயக்கரின் காலத்தில் வரலாற்றில் பதிவான முதல் சேதுபதி, உடையான் ரெகுநாத சேதுபதி என்ற பட்டத்தை ஏற்றுக்கொண்ட சடைக்கன் ஆவார். இவர் 1606-1621 முதல் ஆட்சியாளராக இருந்தார். மதுரை நாயக்கர்களுக்குக் கட்டுபட்டவர்களாக இருந்த சேதுபதிகள் 1702 இல் முழு இறையைமை கொண்ட சுதந்திர ஆட்சியாளர்களாக ஆயினர். இராமநாதபுரம் இராச்சியம் பிரித்தானியப் பேரரசிடம் அதன் சுதந்திரத்தை இழந்து. பெரிய மறவர் சீமை என்னும் இராமநாதபுரம் சமஸ்தானமாகவும், சின்ன மறவர் சீமை சிவகங்கை சீமை என இரு சமீன்களாக ஆனது.
சொற்பிறப்பியல்
சேதுபதி என்ற பெயரானது "சேதுவின் தலைவன்" என்று பொருள்படும் ஒரு தமிழ்ச் சொல் ஆகும். சேது என்பது [இராமர் பாலத்தைக் ] குறிக்கிறது. அது இந்தியாவின் பாம்பன் தீவிலிருந்து இலங்கையின் மன்னார் தீவு வரையிலான இடைப்பட்ட கடல் பகுதியில் சுண்ணக்கற்களைக் கொண்ட மணல் திட்டுக்களாக வரிசையாக காணப்படுகின்றன. பொ.ச. 5 ஆம் நூற்றாண்டைச் சேர்ந்த மறவர் குலத்தினர் இராமநாதசுவாமி கோயிலின் காப்பாளர்களாக இருந்தனர். அதன் பின்னர் சேதுபதி என்ற பட்டத்தை ஏற்றுக்கொண்டனர்.
"சேது காவலர்" என்ற பட்டமானது யாழ்ப்பாண இராச்சியத்தின் மன்னர்களான ஆரியச் சக்கரவர்த்திகள் வம்சத்தினரால் பயன்படுத்தப்பட்ட பட்டமாகும். சேதுபதிகளுடன் தொடர்புடைய காரணத்தினால் அவர்களின் நாணயத்தில் "சேது" என்ற சொல்லையும் பயன்படுத்தினார்.
இராமநாதபுரம் மற்றும் சிவகங்கையின் சேதுபதிகள்
17 -ஆம் நூற்றாண்டின் துவக்கத்தில் இராமநாதபுரம் மற்றும் சிவகங்கை பிராந்தியத்தின் ஆட்சியாளர்கள் சேதுபதிகள் என்று அழைக்கப்பட்டனர். பண்டைய பாண்டியர்களின் கீழ் தலைவர்களாக இருந்த சேதுபதிகளின் வாரிசை நாயக்க மன்னரான முத்துகிருஷ்ணப்ப நாயக்கர் 17 ஆம் நூற்றாண்டின் தொடக்கத்தில் அங்கீகரித்தார். சேதுசமுத்திரத்தின் பாதுகாவலர் சேதுபதி என்று அழைக்கப்பட்டனர். சேதுபதியான சடைக்கன்தேவர் நாயக்கர்களின் விசுவாசியாக இருந்தார். அவர் பாளையக்காரர்களின் தலைவராக உருவெடுத்தார். சேதுபதிகள் இராமநாதபுரம், மதுரை, திருநெல்வேலி மறவர்கள் ஆவர். இவர்கள் இராமநாதபுரத்தைத் தங்கள் அதிகார பூர்வ தலைமையகமாகக் கொண்டிருந்தனர். சடைக்கன் தேவர் மற்றும் அவரது மகன் கூத்தன்சேபதி ஆகியோர் சேதுபதிகளாக இருந்து இராமேசுவரத்துக்கு வரும் பக்தர்களுக்கு பாதுகாப்பு அளித்தனர். சேதுபதிகள் 18 ஆம் நூற்றாண்டில் சமீந்தாராக மாறும் வரை செப்பு நாணயங்களையும் வெளியிட்டனர். நாணயங்கள் குதிரைகள், மயில்களை தெய்வத்துடன் கொண்டிருக்கின்றன. மேலும் தமிழில் சேதுபதி என்ற பெயரையும் கொண்டுள்ளன.
சேதுபதிகளின் பட்டியல்
சுதேச சமஸ்தான மன்னர்கள்:
சமீன்தார்கள் பின்வருமாறு:
குறிப்புகள்
பகுப்பு:இராமநாதபுரம் சமஸ்தானம்
நரியன அள்ளி
நரியன அள்ளி (Nariyanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643231. இந்த ஊரானது தும்பலஅள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 947, மொத்த மக்கள் தொகைகள் 	3,840 ஆகும். இதில் 2,003 ஆண்களும் 1,837 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
புதுவை 4 (நெல்)
பி ஒய்- 4 (PY 4) (வேளாண் வழக்கு ஜவகர் (Jawahar) எனப்படும் இந்த நெல் வகை, ஐ ஆர் 8 மற்றும் எச் 4 (IR8 / H4) போன்ற நெல் இரகங்களை இணைத்து உருவாக்கப்பட்ட புதுச்சேரி நெல் வகையாகும்.
வெளியீடு
இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1989 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.
காலம்
மத்திய, மற்றும் நீண்டகால நெற்பயிர்களில் ஒன்றான இது, 145 - 150 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நீண்டகால நெற்பயிர்கள், சம்பா பட்டத்திற்கு (பருவத்திற்கு) ஏற்றதாக கூறப்படுகிறது.
சாகுபடி
பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.
வெளியிணைப்புகள்
பகுப்பு:நெல் வகைகள்
எஸ். ஏ. ஐயர்
சுப்பையர் அப்பாதுரை ஐயர் (Subbier Appadurai Ayer)(1898 ஏப்ரல் 14 - 1980 ஏப்ரல் 1) இவர் சுபாஷ் சந்திரபோஸின் நாடு கடந்த இந்திய அரசாங்கத்தில் விளம்பரம் மற்றும் பிரச்சார அமைச்சராக இருந்தார். பின்னர் இந்திய தேசிய இராணுவத்தின் விசாரணை .காலத்தில் ஒரு முக்கிய பாதுகாப்பு சாட்சியாக இருந்தார். இவர் இந்திய சுதந்திரக் கழகத்தில் சேருவதற்கு முன்பு நவம்பர் 1940 இல் ராய்ட்டர்ஸின் சிறப்பு நிருபராகப் பணியாற்ற பேங்காக் சென்றார். அக்டோபர் 1943 இல், இவர் புதிய நாடு கடந்த இந்திய அரசாங்கத்தில் விளம்பரம் மற்றும் பிரச்சார அமைச்சராக நியமிக்கப்பட்டார்.
வெற்றிகரமான நேச நாட்டு பர்மா முற்றுகையும், யன்கோனின் வீழ்ச்சியையும் தொடர்ந்து, இவர் மியான்மரிலிருந்து போஸுடனும், ஜான்சி படைப்பிரிவின் சுமார் 100 உறுப்பினர்களுடனும் பேங்காக்கிற்கும், பின்னர் சிங்கப்பூருக்கும் கால்நடையாக பின்வாங்கினார். யப்பான் சரணடைந்த பின்னர், போஸ் மற்றும் அவரது அரசாங்க அமைச்சரவையின் இரண்டு உறுப்பினர்களுடன் சேர்ந்து அறியப்படாத இடத்திற்கு சிங்கப்பூரை விட்டு வெளியேறினார். பார்மோசாவிலிருந்து பெயர் தெரியாத இடத்திற்கு சென்ற போஸின் கடைசி விமானத்தில், இவருக்கு இடமில்லை. ஆகத்து 17, 1945 இல் விமானம் விபத்துக்குள்ளானது. மறுநாள் போஸ் இறந்தார். செங்கோட்டை வழக்குகளில் சாட்சியங்களை வழங்குவதற்காக 1945 நவம்பரில் டோக்கியோவிலிருந்து தில்லிக்குச் சென்று விசாரணையில் ஒரு முக்கிய பாதுகாப்பு சாட்சியானார். 1951 ஆம் ஆண்டில், இவர் இந்திய தேசிய இராணுவம் மற்றும் சுபாஸ் சந்திரபோஸ் ஆகியோரின் தனிப்பட்ட கணக்குகளை "அன்டோ ஹிம் எ சாட்சி: கிழக்கு ஆசியாவில் நேதாஜி சுபாஸ் சந்திரபோஸின் கதை, பம்பாய், 1951" என்று அழைத்தார். வெளிவிவகார அமைச்சகத்தின் கோப்பு எண் 25/4 / என்ஜிஓ - தொகுதி 1, இப்போது தேசிய ஆவணக்காப்பகத்தில் இரகசியமாக இருக்கிறது. தோக்கியோவில் உள்ள இந்திய சுதந்திர கழகத்தின் தலைவரான இவரும், முங்கா ராமமூர்த்தி ஆகியோர், தேசிய ராணுவத்துக்காகவும், இந்திய சுதந்திர கழகத்திற்காகவும் பொதுமக்கள் உதவியுடன் உருவாக்கிய போர் சூழலை நேதாஜி சுபாஸ் சந்திரபோஸ் உருவாக்கியதாக கோப்பில் குற்றம் சாட்டப்பட்டது.
மேற்கோள்கள்
பகுப்பு:1980 இறப்புகள் பகுப்பு:1898 பிறப்புகள்
திமிலைத்துமிலன்
குடும்பவிபரம்
இலங்கையில் மட்டக்களப்பில் திமிலைத்தீவில் பிறந்தவர். இவர் காலஞ்சென்ற கவிஞர்களான திமிலை மகாலிங்கம், திமிலைக் கண்ணன் ஆகியோரின் சகோதரர். திமிலைத் துமிலன் திமிலைத்தீவு புதூர் அரசினல் பள்ளிக்கூடத்தில் ஆசிரியராகப் பணியாற்றியவர்.
ஓவியம்
இவர் ஈழத்துச் சஞ்சிகைகள் பலவற்றில் ‘கிருஷ்ணா’ என்ற பெயரில் எண்ணற்ற ஓவியங்களை வரைந்துள்ளார். வீரகேசரியில் 1950களில் தாரா என் தங்கை என்ற கவிதைச் சித்திரத் தொடர்கதையை வரைந்துள்ளார். கண்ணாடியில் இவர் வரைந்த ஓவியங்களைக் கொண்ட கண்காட்சி ஒன்று மட்டக்களப்பு ஆசிரிய கலாசாலையில் நடைபெற்றது.
மேற்கோள்கள்
பகுப்பு:ஈழத்து எழுத்தாளர்கள் பகுப்பு:ஈழத்துக் கவிஞர்கள் பகுப்பு:மட்டக்களப்பு மாவட்ட நபர்கள் பகுப்பு:இலங்கைத் தமிழ் ஆசிரியர்கள் பகுப்பு:ஈழத்து ஓவியர்கள்
நெற்ஃபிளிக்சு
நெற்ஃபிளிக்சு அல்லது நெட்ஃபிளிக்சு அல்லது நெட்ஃபிளிக்ஸ் (Netflix, Inc) என்பது அமெரிக்காவின் கலிபோர்னியாவில் உள்ள லாஸ் கேடோஸை தலைமையிடமாகக் கொண்டு செயல்படும் ஒரு ஊடக சேவை வழங்குநர் மற்றும் தயாரிப்பு நிறுவனமாகும். இந்நிறுவனம் கலிபோர்னியாவின் ஸ்காட்ஸ் பள்ளத்தாக்கில் 1997 ஆம் ஆண்டு ரீட் ஹேஸ்டிங்ஸ் மற்றும் மார்க் ராண்டால்ஃப் ஆகியோரால் நிறுவப்பட்டது. நிறுவனத்தின் முதன்மை வணிகம் சந்தா அடிப்படையில் வாடிக்கையாளர்களுக்கு ஒலியொளியோடை வசதியை வழங்குவது ஆகும். இவ்வசதி மூலம் (நெட்பிளிக்ஸின் தயாரிப்புகளும் சேர்த்து) திரைப்படங்கள் மற்றும் தொலைக்காட்சி நிகழ்ச்சிகளின் இணைய ஒலியொளியோடையை பயன்படுத்தும் வசதி வாடிக்கையாளர்களுக்கு வழங்கப்படும். ஏப்ரல் 2019 நிலவரப்படி, நெட்ஃபிக்ஸ் உலகளவில் 148 மில்லியனுக்கும் அதிகமான கட்டணச் சந்தாதாரர்களைக் கொண்டிருந்தது. அமெரிக்காவில் மட்டும் 60 மில்லியன் சந்தாதாரர்கள் உள்ளனர். இலவச சந்தாக்களையும் சேர்த்தால் மொத்தம் 154 மில்லியனுக்கும் அதிகமான சந்தாக்களை இந்நிறுவனம் கொண்டுள்ளது. சீனாவின் பிரதான நிலப்பகுதிகள் (உள்ளூர் கட்டுப்பாடுகள் காரணமாக), சிரியா, வட கொரியா, ஈரான் மற்றும் கிரிமியா (அமெரிக்காவின் பொருளாதாரத் தடைகள் காரணமாக) ஆகிய இடங்களைத் தவிர இச்சேவையை நெட்பிளிக்ஸ் நிறுவனம் உலகம் முழுவதும் வழங்குகிறது. இந்நிறுவனம் நெதர்லாந்து, பிரேசில், இந்தியா, ஜப்பான் மற்றும் தென் கொரியா ஆகிய நாடுகளில் அலுவலகங்களைக் கொண்டுள்ளது. நெட்ஃபிக்ஸ் நிறுவனம் எம்.பி.ஏ எனப்படும் மோஷன் பிக்சர் சங்கத்திலும் உறுப்பினராக உள்ளது.
நெட்ஃபிக்ஸ் தொடக்கக் காலத்தில் அஞ்சல் வழியாகத் திரைப்பட இறுவட்டுகளை வாடிக்கையாளர்களுக்கு வாடகைக்கு அனுப்பும் மற்றும் விற்பனை செய்யும் சேவையினைச் செய்து வந்தது. ஆனால் நிறுவனம் நிறுவப்பட்ட ஒரு வருடத்திற்குப் பிறகு ஹேஸ்டிங்ஸ் விற்பனையைக் கைவிட்டுவிட்டு இறுவட்டு வாடகைக்கு விடும் வணிகத்தில் மட்டும் கவனம் செலுத்தினார். நெட்ஃபிக்ஸ் 2010 இல் தனது வணிகத்தை விரிவுபடுத்தியது, இறுவட்டு மற்றும் ப்ளூ-ரே வாடகை வணிகத்தை நடத்திக்கொண்டே ஒலியொளியோடை வசதியையும் அறிமுகப்படுத்தியது. இந்நிறுவனம் 2010 ஆம் ஆண்டிலிருந்து சர்வதேச அளவில் விரிவடையத் தொடங்கியது. கனடா, லத்தீன் அமெரிக்கா மற்றும் கரீபியன் தீவுகள் ஆகிய இடங்களில் முதலில் விரிவுபடுத்தினர். நெட்ஃபிக்ஸ் 2012 ஆம் ஆண்டில் தயாரிப்புத் துறையில் நுழைந்தது. நெட்பிளிக்ஸின் முதல் தயாரிப்பு லில்லிஹாமர் தொடராகும்.
ஆரம்ப வரலாறு
நெட்ஃபிக்ஸ் நிறுவனம் ஏப்ரல் 14, 1998 அன்று, உலகின் முதல் இணைய இறுவட்டு வாடகைக் கடையாக தொடங்கப்பட்டது., ஆரம்பத்தில் 30 ஊழியர்கள் மட்டுமே பணியாற்றினர். 925 தலைப்புகள் மட்டுமே கிடைத்தது, ஆனால் அந்த கால கட்டத்தில் அச்சிடப்பட்ட இறுவட்டுகளின் முழு எண்ணிக்கையே ஏறத்தாழ இவ்வளவு தான். நெட்பிளிக்ஸ் நிறுவனம் தனது போட்டியாளரான பிளாக்பஸ்டரின் விலை மற்றும் கால அவகாசத்தை ஒட்டியே தமது வாடகை மற்றும் கால அவகாசத்தை நிர்ணயம் செய்தனர்.
உரிமையாளர்கள்
2017 ஆம் ஆண்டின் நிலவரப்படி, நெட்ஃபிக்ஸின் பங்குகளை முக்கியமான நிறுவன முதலீட்டாளர்கள் வைத்துள்ளனர். அவற்றுள் தி கேப்பிட்டல் குழு, தி வான்கார்ட் குழு, பிளாக்ராக் ஆகியவை அடங்கும்.
நிதி நிலை
2018 ஆம் வருட நிதியாண்டில், நெட்ஃபிக்ஸ் நிறுவனம் 1.21 பில்லியன் அமெரிக்க டாலர் வருவாயைப் பதிவுசெய்ததுள்ளது. இந்நிறுவனத்தின் ஆண்டு வருமானம் 15.8 பில்லியன் அமெரிக்க டாலர்கள். இது இந்நிறுவனத்தின் முந்தைய நிதிச் சுழற்சியை விட சுமார் 116 சதவிகிதம் அதிகமாகும். நெட்ஃபிக்ஸின் பங்குகள் 2018 ஆம் ஆண்டில் ஒரு பங்குக்கு $ 400 க்கு மேல் வர்த்தகம் செய்யப்பட்டது. இதுவே இந்நிறுவனத்தின் மிக உச்சகட்ட விலையாகும். மேலும் இந்நிறுவனத்தின் சந்தை மூலதனம் ஜூன் 2018 இல் 180 பில்லியன் அமெரிக்க டாலருக்கும் அதிகமான மதிப்பை எட்டியது. பார்ச்சூன் 500 வெளியிட்ட, வருவாயைக் கொண்டு மதிப்பிடப்படும் அமெரிக்காவின் மிகப்பெரிய 500 நிறுவனங்களின் பட்டியல் 2018 இல் நெட்ஃபிக்ஸ் நிறுவனம் 261 வது இடத்தைப் பிடித்தது.
மேற்கோள்கள்
பகுப்பு:1997 நிறுவனங்கள்  பகுப்பு: மேலதிக ஊடக சேவை நிறுவனங்கள் பகுப்பு:மின் வணிகம் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள் பகுப்பு:இணைய தொலைக்காட்சி ஓடை சேவைகள் பகுப்பு:கோரிக்கை சேவைகளில் சந்தா காணொளிகள்